CELEX: 32016D0158
Language: et
Date: 2016-02-04 00:00:00
Title: Komisjoni rakendusotsus (EL) 2016/158, 4. veebruar 2016, milles sätestatakse üleminekumeetmed seoses teatavate liha- ja piimasektori ettevõtetega Horvaatias (teatavaks tehtud numbri C(2016) 501 all) (EMPs kohaldatav tekst)

6.2.2016   
            
            
               ET
            
            
               Euroopa Liidu Teataja
            
            
               L 31/47
            
         KOMISJONI RAKENDUSOTSUS (EL) 2016/158,
   4. veebruar 2016,
   milles sätestatakse üleminekumeetmed seoses teatavate liha- ja piimasektori ettevõtetega Horvaatias
   
      
         (teatavaks tehtud numbri C(2016) 501 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Horvaatia ühinemisakti,
   võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 852/2004 toiduainete hügieeni kohta, (1) eriti selle artikli 12 lõiget 2,
   võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 853/2004, millega sätestatakse loomset päritolu toidu hügieeni erireeglid, (2) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 852/2004 on sätestatud toidukäitlejatele toiduhügieeni üldeeskirjad, mis põhinevad ohuanalüüsi ja kriitiliste kontrollpunktide süsteemi (HACCP) põhimõtetel. Eeskirjade kohaselt peavad toidukäitlejad vastama struktuursetele nõuetele, mille aluseks on nimetatud põhimõtted.
            
         
               (2)
            
            
               Määrusega (EÜ) nr 853/2004 täiendatakse määrusega (EÜ) nr 852/2004 kehtestatud eeskirju. Määruses (EÜ) nr 853/2004 sätestatud eeskirjad hõlmavad erieeskirju liha- ja piimatöötlemisettevõtete jaoks.
            
         
               (3)
            
            
               Vastavalt Horvaatia ühinemisakti V lisale ei kohaldata määruse (EÜ) nr 852/2004 II lisa ja määruse (EÜ) nr 853/2004 III lisaga kehtestatud teatavaid struktuurinõudeid teatavate ettevõtete suhtes Horvaatias kuni 31. detsembrini 2015. Kõnealused ettevõtted on loetletud tervise ja toiduohutuse peadirektoraadi veebisaidil (3). Horvaatia on taotlenud piiratud arvu liha- ja piimasektori ettevõtete jaoks kõnealuse tähtaja pikendamist kuni 30. juunini 2016.
            
         
               (4)
            
            
               On asjakohane näha ette praeguste üleminekumeetmete pikendamine teatavate liha- ja piimasektori ettevõtete osas, et võimaldada neile lisaaega ELi toiduohutuse standarditega kohanemiseks.
            
         
               (5)
            
            
               Horvaatia ühinemisakti V lisa II osa punkti 5 kohaselt kehtestatud praeguseid üleminekumeetmeid kohaldati kuni 31. detsembrini 2015. Selleks et vältida õiguslikku lünka, tuleks käesoleva otsusega ette nähtud meetmeid kohaldada alates 1. jaanuarist 2016. Kõnealuste meetmete kohaldamine peaks olema piiratud kuue kuuga, sest Horvaatia ühinemisakti artiklis 42 on sätestatud, et üleminekumeetmeid võib kohaldada maksimaalselt kolmeaastase ajavahemiku jooksul alates ühinemise kuupäevast.
            
         
               (6)
            
            
               Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Erandina erinõuetest, mis on sätestatud määruse (EÜ) nr 852/2004 II lisa II peatükis ning määruse (EÜ) nr 853/2004 III lisa I jao II ja III peatükis, II jao II ja III peatükis, V jao I peatükis ning IX jao I peatüki II osa punktis A, võib liha- ja piimasektori ettevõtetes, mis on loetletud käesoleva otsuse lisas (edaspidi „loetletud ettevõtted”), jätkuvalt toota ja töödelda liha ja piima (edaspidi „tooted”), kui see vastab käesoleva otsuse artiklis 2 sätestatud tingimustele.
   Artikkel 2
   1.   Loetletud ettevõtetest pärit tooteid tohib vaid:
   
               a)
            
            
               lasta Horvaatia siseturule või kolmandate riikide turgudele kooskõlas asjakohaste liidu õigusaktidega või
            
         
               b)
            
            
               kasutada edasiseks töötlemiseks loetletud ettevõtetes, sõltumata turustamiskuupäevast.
            
         2.   Toodetele tuleb kanda tervisemärk või identifitseerimismärk, mis erineb määruse (EÜ) nr 853/2004 artikliga 5 ette nähtud märkidest.
   3.   Horvaatia peab kasutama tervisemärki või identifitseerimismärki, mille ta edastas komisjonile kirjalikult 29. juunil 2012 kooskõlas Horvaatia ühinemisakti V lisa 5. punkti II osa punktiga 3.
   4.   Lõikeid 1 ja 2 kohaldatakse kõigi selliste toodete suhtes, mis on pärit integreeritud ettevõtetest, kus töödeldakse värsket liha, hakkliha, lihavalmistisi, lihamassi ja piima, ning mille üks osa on loetletud ettevõte.
   Artikkel 3
   Horvaatia tagab, et loetletud ettevõtted, mis ei vasta määruse (EÜ) nr 852/2004 II lisa II peatükis ning määruse (EÜ) nr 853/2004 III lisa I jao II ja III peatükis, II jao II ja III peatükis, V jao I peatükis ning IX jao I peatüki II osa punktis A sätestatud nõuetele, lõpetavad oma tegevuse.
   Artikkel 4
   Käesolevat otsust kohaldatakse alates 1. jaanuarist 2016 kuni 30. juunini 2016.
   Artikkel 5
   Käesolev otsus on adresseeritud liikmesriikidele.
   
      Brüssel, 4. veebruar 2016
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  ELT L 139, 30.4.2004, lk 1.
   
      (2)  ELT L 139, 30.4.2004, lk 55.
   
      (3)  http://ec.europa.eu/food/food/biosafety/establishments/establishments-transition-croatia_en.pdf
   
      LISA
      Lihatöötlemisettevõtete loetelu
      
                  Nr
               
               
                  Veterinaarloa number
               
               
                  Ettevõtte nimi
               
               
                  Tänav või küla/linn/piirkond
               
            
                  1.
               
               
                  HR 14
               
               
                  IMES – MESNA INDUSTRIJA d.o.o.
               
               
                  
                              Ulica Katarine Zrinske 9,
                           
                        
                              Samobor,
                           
                        
                              Zagrebačka
                           
                        
            
                  2.
               
               
                  HR 405
               
               
                  KARLO – TOMISLAV, obrt proizvodnju i preradu mesa, trgovinu i ugostiteljstvo
               
               
                  
                              Bistrec 16, Lug Samoborski,
                           
                        
                              Bregana,
                           
                        
                              Zagrebačka
                           
                        
            
                  3.
               
               
                  HR 811
               
               
                  VUGRINEC d.o.o.
               
               
                  
                              A. Mihanovića 44, Kraj Gornji,
                           
                        
                              Dubravica,
                           
                        
                              Zagrebačka
                           
                        
            
                  4.
               
               
                  HR 895
               
               
                  JADRI TRADE d.o.o.
               
               
                  
                              Švica 152,
                           
                        
                              Otočac,
                           
                        
                              Ličko – senjska
                           
                        
            
                  5.
               
               
                  HR 1466
               
               
                  KULINA NOVA SELA d.o.o.
               
               
                  Nova Sela b.b.,
                  Nova Sela,
                  Dubrovačko – neretvanska
               
            
                  6.
               
               
                  HR 1526
               
               
                  BERMES d.o.o.
               
               
                  
                              Zagorska 14,
                           
                        
                              Donja Pušća,
                           
                        
                              Zagrebačka
                           
                        
            
         
      Piimatöötlemisettevõtete loetelu
      
                  Nr
               
               
                  Veterinaarloa number
               
               
                  Ettevõtte nimi
               
               
                  Tänav või küla/linn/piirkond
               
            
                  1.
               
               
                  HR 1444
               
               
                  LE – Milk d.o.o.
               
               
                  Ravenski Lemeš b.b., Raven,
                  Križevci,
                  Koprivničko – križevačka